10. ΒΑΣΙΛΙΚΟΝ ΔΙΑΤΑΓΜΑ της 20 Αυγ./17 Σεπτ. 1954 (ΦΕΚ Α΄  219) Περί καθορισμού τύπου και διαδικασίας εκδόσεως οριστικών παραχωρητηρίων κλήρων εξ αποστραγγιζομένων γαιών. Έχοντες υπ’ όψιν 1)Την παρ. 2 του άρθρ. 86 του Κώδικος Α.Ν. 2556/1941 «περί κωδικοποιήσεως εις ενιαίον κείμενον των διατάξεων της νομοθεσίας περί αποστραγγιζομένων γαιών», 2)το άρθρ. 12 του Α.Ν. 1671/1951 και 3)την υπ’ αριθ. 357/7.7.54 σύμφωνον γνωμάτευσιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-Ορίζομεν τον τύπον των εφ’ εξής εκδιδομένων οριστικών παραχωρητηρίων (τίτλων κυριότητος) τον προβλεπόμενον υπό του άρθρ. 86 παρ. 2 του Κώδικος Α.Ν. 2556/1941 «περί αποστραγγιζομένων γαιών» ως κάτωθι: Αριθ. Τίτλου……………………………… ΒΑΣΙΛΕΙΟΝ ΤΗΣ ΕΛΛΑΔΟΣ Το Υπουργείον Γεωργίας Διεύθυνσις Εποικισμού Δηλοποιεί ότι: 1.Δυνάμει του άρθρ. 86 του Κώδικος Α.Ν. 2556/1941 «περί αποστραγγιζομένων γαιών» παραχωρεί εις τον …………………………………. συνεταίρον του Σ.Α.Α.Κ. …………….. την κυριότητα του εκ στρεμμάτων …………(αριθ. …) ………………..(Σημ. 1 ) κλήρου, χορηγηθέντος αυτώ δια της υπ’ αριθ. ……………………. αποφάσεως …………… εκ των αποστραγγισθεισών γαιών …………….του Νόμου ……………………….. και αποτελούμενον εκ ………………(αριθ……………) τεμαχίων υπ’ αριθ. α) ………………………. κατηγορ…………….. και εκτάσεως……………… στρεμμ., β)……… κατηγορ……………….……..και εκτάσεως ….στρεμμ……….γ)………….κατηγορ. …………… και εκτάσεως…………….στρεμμ. ως, καθορίζονται ταύτα εις την οριστικήν διανομήν την κυρωθείσαν δια τ………….. (ΦΕΚ …………..) και εις το από ……………..επίσημον σχεδιάγραμμα της Διευθύνσεως Τοπογραφικής Υπηρεσίας του Υπουργείου Γεωργίας. 2.Η από της μεταγραφής του παρόντος τίτλου, ενεργουμένης άνευ καταβολής τελών και δικαιωμάτων, μεταβιβαζομένη κυριότης (άρθρ. 86 παρ. 2 και 87 Κώδ. Α.Ν. 2556/1941) τελεί υπό τους περιορισμούς των άρθρ. 98 παρ. 2 και 109 του Κώδ. Α.Ν. 2556/41. 3.Αι εκάστοτε ισχύουσαι διατάξεις του Αγροτικού Νόμου περί κληρονομίας και εκποιήσεως κλήρων εφαρμόζονται και επί του ανωτέρω κλήρου (άρθρ. 116 ιδίου Κώδικος). 4.Επί του ανωτέρω κλήρου υφίσταται από σήμερον αυτοδικαίως πρώτη εκ του Νόμου υποθήκη υπέρ του Δημοσίου δια το τίμημα του κλήρου τούτου ανερχόμενον εις δραχ. …………………… (άρθρ. 104 ιδίου Κώδικος ως αντικατεστάθη υπό του άρθρ. 5 του Ν.Δ. 2535/1953) σημειουμένη μερίμνη του αρμοδίου φύλακος μεταγραφών και εν τω περιθωρίω της πράξεως μεταγραφής. Η εξάλειψις της υποθήκης ενεργείται ωσαύτως ατελώς κατά τα εν άρθρ. 193 παρ. 7 του Αγροτικού Κώδικος οριζόμενα (Σημ. 2). 5.Αι μετά την μεταγραφήν του παρόντος παραχωρητηρίου επελευσόμεναι μεταβολαί επί του ανωτέρω κλήρου, καταχωρίζονται εν τω υπό της Διευθύνσεως Εποικισμού Υπουργείου Γεωργίας τηρουμένω Αγροτικώ Κτηματολογίω. Εν Αθήναις τη ……………..19………..      Ο Διευθυντής Εποικισμού Σημείωσις 1.Αναγράφεται το είδος του κλήρου (γεωργικός, οικοπεδικός, επαγγελματικός, γεωπονικός κλπ.). Σημείωσις 2.Εάν μεν κατά την έκδοσιν του τίτλου δεν έχει εισέτι καθορισθή το τίμημα, αντί της φράσεως «ανερχόμενον εις δραχ. ……………………» δέον να αναγράφεται η φράσις «ως τούτο καθορισθήσεται υφ’ ημών εν καιρώ». Εάν δε το τίμημα του κλήρου εξωφλήθη, αντί όλων των εν τη παραγράφω ταύτη, αναγράφεται μόνον η φράσις «το τίμημα του ανωτέρου κλήρου εξωφλήθη». Άρθρ.2.-Τα οριστικά παραχωρητήρια εκδίδονται κεχωρισμένως δια τους αγρούς και τα οικόπεδα κατά τον εν άρθρ. 1 του παρόντος οριζόμενον τύπον. Άρθρ.3.-Τα οριστικά παραχωρητήρια εκδίδονται επί τη βάσει των υπό της Διευθύνσεως Τοπογραφικής Υπηρεσίας Υπουργείου Γεωργίας συντασσομένων και αποστελλομένων εις την Διεύθυνσιν Εποικισμού κτηματολογικών στοιχείων, επ’ ονόματι του τελευταίου δικαιούχου. Άρθρ.4.-1.Τα πρωτότυπα των ως άνω οριστικών παραχωρητηρίων υπογράφονται υπό του Διευθυντού της Διευθύνσεως Εποικισμού και καταχωριζόμενα εν ιδίω βιβλίω τηρουμένω υπό της Διευθύνσεως ταύτης κατατίθενται εις το παρ’ αυτή αρχείον οριστικών τίτλων κυριότητος. 2.Τα εις τους ενδιαφερομένους ή προς υπηρεσιακήν χρήσιν εκδιδόμενα αντίγραφα των ως άνω οριστικών παραχωρητηρίων υπογράφονται υπό του προϊσταμένου του Δ΄ Τμήματος της Δ/νσεως Εποικισμού. 3.Κεκυρωμένα αντίγραφα εις διπλούν του παραχωτηρίου αποστέλλονται εις την αρμοδίαν Διεύθυνσιν Γεωργίας, ήτις επιδίδει το εν τούτων εις τον ενδιαφερόμενον κληρούχον επί αποδείξει, το δε έτερον αποστέλλει εις τον αρμόδιον φύλακα μεταγραφών δια την συμφώνως τω άρθρ. 86 παρ. 2 του Κώδικος Α.Ν. 2556/1941 ατελή μεταγραφήν αυτού. 4.Κεκυρωμένον αντίγραφον του κατά τα άνω επιδοθέντος οριστικού παραχωρητηρίου αποστέλλεται επιμελεία του Δ΄ Τμήματος Διευθύνσεως Εποικισμού εις το Ε΄ Τμήμα της αυτής Διευθύνσεως δια την ενημέρωσιν του υπ’ αυτού τηρουμένου Αγροτικού Κτηματολογίου. Άρθρ.5.-Το από 31.5.1951 Β.Δ/μα «περί καθορισμού του τύπου και της διαδικασίας εκδόσεως των οριστικών παραχωρητηρίων των εκδιδομένων υπέρ των κατά τας διατάξεις της Νομοθεσίας περί αποστραγγιζομένων γαιών αγροτικώς αποκατασταθέντων», καταργείται. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. (Μετά την σελ. 296,04(α) Σελ. 296,05 ΞΒ-73 Διάθεση αποστραγγιζομένων γαιών 17.Γ.γ.10